રાજ્ય સરકારનું પાણી પુરવઠા બોર્ડ આર્થિક સંકટમાં આવ્યું હોઇ બોર્ડ દ્વારા કરોડો રૂપિયાની જૂની પાણીવેરાની વસૂલાત માટે કડક ઉઘરાણી શરૂ કરાઇ છે. અમદાવાદ કોર્પોરેશન દરરોજ આશરે ૧૧૦૦ એમએલડી પાણીનો પુરવઠો મેળવે છે. કોતરપુરમાંથી ૮પ૦ એમએલડી અને જાસપુરમાંથી રપ૦ એમએલડી પાણીનો પુરવઠો મેળવાતાે હોઇ તંત્ર પ્રતિ એક હજાર ‌િલટર પાણીદીઠ રાજ્ય સરકારને રૂ.ર.૬૦ ચૂકવે છે એટલે કે દરરોજ અંદાજે રૂ.ર૮.૬૦ લાખ, દર મહિને અંદાજે રૂ.૮.પ૮ કરોડ અને વર્ષેદહાડે અંદાજે રૂ.૧૦ર.૯૬ કરોડ પાણીના બિલ પેટે ચૂકવાઇ રહ્યા છે. અમદાવાદ કોર્પોરેશન દ્વારા હાલમાં રાસ્કા આધારિત પાણી પુરવઠો બંધ થયો હોઇ તેનું પાણી બિલ આવતંંુ નથી તેમ કોર્પોરેશનનાં ટોચનાં સૂત્રો જણાવે છે. તેઓ વધુમાં કહે છે કે પાણી પુરવઠા બોર્ડ કે સિંચાઇ વિભાગનું કોઇ નવું પાણી બિલ બાકી નથી. કદાચ પાણી પુરવઠા બોર્ડનું કોઇક જૂનું બિલ બાકી બોલતું હોય તો તે તપાસનો વિષય છે.